Turun kaupunginkirjasto MUISTIO

Vaskin kokoelmatoimijat

8.9.2014

Vaski-kirjastojen kokoelmatoimijoiden kokous

Aika maanantai 8.9.4.2014 klo 13 - 15

Paikka Turun kaupungin pääkirjasto, iso neuvotteluhuone

Kutsuttu Ritva Hapuli Turku

Kaisa Hypén (pj.) Turku

Tarja Järvenpää Raisio

Pirkko Kähärä Uusikaupunki

Aki Pyykkö Turku

Arja Rytkönen Kaarina

Kalle Varila Turku

Juha Manninen Turku (asia 3)

KÄSITELTÄVÄT ASIAT

1. Kokoelmatyöryhmän toiminta v. 2014

Vaskin työryhmien vetäjien tapaamisessa 1.9. sovittiin, että Vaskin johtoryhmälle esitetään, että kokoelmatyöryhmä jatkaa toimintaa myös ensi vuonna. Työryhmää ehdotetaan laajennettavaksi pienen kirjaston edustajalla.

Asialistan liitteenä oli kokoelmatyöryhmän ”osavuotiskatsaus” tältä vuodelta, käytiin sen mukaan läpi työryhmän toimintaa ja sovittiin, mihin paneudutaan loppuvuonna.

Päätettiin, että Kaisa jatkaa kokoelmalinjojen laajan version muokkaamista aiemmin sovittujen korjausehdotusten mukaisesti.

1. e-aineistoasiat

Vaskin työvaliokunnalle on tehty yhteenveto Vaskin e-aineistoihin liittyvistä suunnitelmista vuosina 2014 ja 2015. Yhteenveto oli asialistan liitteenä. Käytiin läpi ajankohtaisia e-aineistoasioita sen pohjalta. Työvaliokunta käsittelee asiaa torstaina 11.9., joten kokoelmatyöryhmän kommentteja voidaan välittää työvaliokunnalle.

Keskustelussa todettiin seuraavaa:

* Ellibsin jatko auki, selviää syksyllä Yleisten kirjastojen konsortion kilpailutuksen ratkettua.
* Yhteisesti tilatuista FinELib-aineistoista Aleksin hintaa pidettiin kalliina. PressDisplayn käyttöluvut ovat pudonneet rajusti, johtuen luultavasti kotimaisten lehtien poistumisesta palvelusta. Molempien palveluiden sopimus on katkolla vuoden 2015 lopussa.
* Määräaikaislisenssillä ostetut e-kirjat asettavat uudenlaisia haasteita kokoelman hallinnalle ja ylläpidolle, sekä määrärahojen tehokkaalle käytölle.
* Vaski-kirjastoille tarjotun Zinio-sopimuksen hintaa pidettiin kalliina oletettuun käyttöön nähden.

1. Käyttäjät ja kokoelmat –projekti

Juha Manninen on tekemässä opinnäytetyötä projektiin liittyen. Juha kertoi työnsä etenemisestä ja Turun lähikirjastoista keräämistään kommenteista.

1. Varausjonojen purku

Edellisessä kokouksessa sovittua:

*Ensimmäinen toimenpide: muistutus kirjastoille Jokereiden siirrosta normaalilainoiksi, kun ne alkavat jäädä hyllyyn.*

*Miten varausjonoja voitaisiin purkaa yhteisvastuullisemmin*

* *miten seurataan varatuimpien listaa ja reagoidaan tarvittaessa – hälytysrajat? Helmet-kirjastot: 4 var./(varattava?) nide*
* *yhteinen määräraha, josta hankitaan kysytyimpien nimekkeiden lisäkappaleita?*
* *tiukennetaan Jokeri-sääntöjä?*
* *muuta, mitä?*

Asia ei ole edennyt kesän aikana.

Päätettiin, että esitetään kokeilua, jossa suosituimmista nimekkeistä hankittaisiin ylimääräisiä niteitä erillisellä määrärahalla. Niteiden hankinta hoidettaisiin Turussa, joka laskuttaisi muita Vaski-kirjastoja asukasluvun mukaisessa suhteessa.

Kaisa tekee asiasta esityksen Vaskin johtoryhmälle.

1. Kokoelmiin ja kokoelmatyöhön liittyviä sovittavia asioita

Miten menetellään, jos oma kirjasto saa hankintaehdotuksen, joka ei sovi sen kokoelmalinjauksiin esim. tallennemuodon tai kielen perusteella? Esitetäänkö aineiston hankkimista johonkin toiseen kirjastoon?

Miten toimitaan yksittäisten niteiden kanssa, jos kysyntä ja tarjonta eivät kohtaa, ts. kirja seisoo hyllyssä jossain toimipisteessä, ja taas toisessa toimipisteessä sille olisi kysyntää:

”Tuli mieleen, että onko Vaski-tasolla sovittu mitään, voiko muista Vaskeista pyytää jotain kirjaa, joka meillä menisi lainaan mutta on poistokunnossa (ja voi olla jopa loppuunmyyty), mutta Vaskissa on hyllyssä eikä kelpaa? Siis kuten nyt jo pyydämme lähikirjastosta lahjoitusta, jos heillä ei kierrä ja meillä menisi?

Nyt Vaski tarjoaa jo viimeisiä kappaleitaan, mutta tässä on kyse eri asiasta.

Voinko siis ottaa yhteyttä yksittäiseen kirjastoon ja pyytää kirja meille? Pitäisikö tästä puhua jossakin valintakokouksessa (tai infojen kokouksessa)?”

Todettiin, että asiakasta voi aina suositella tekemään hankintaehdotuksen suoraan Turkuun, jos teos ei sovi oman kirjaston kokoelmaprofiiliin.

Todettiin myös, että on aivan suotavaa pyytää toisesta kirjastosta teosta, joka ei siellä liiku.

Sovittiin, että extranetiin tehdään tiedote, jossa annetaan työryhmän suositukset hankintaehdotusten käsittelyn ja aineiston pyytämisen suhteen.

1. Vuosikello 2014

Käytiin läpi vuosikelloon tälle jaksolle merkityt tehtävät ja arvioitiin niiden toteutumista tai aikataulujen muutoksia.

**Vuosittain toistuvat:**

* Tarvittavien kilpailutusten valmistelu ja toteutus
* E-aineistolinjauksen päivitys seuraavalle vuodelle

**Vuonna 2014**

**Syyskuu**

* Käyttäjät ja kokoelmat –tilaisuus
* Laajempi kokoelmalinjaus valmistuu Vaskin joryn käsittelyyn?
* Arvio loppuvuoden e-kirjojen ja –palveluiden hankinnoista

Käyttäjät ja kokoelmat –tilaisuus siirtyy myöhempään ajankohtaan. Laajempi kokoelmalinjaus valmistuu viimeistään marraskuun joryyn.

1. Muut asiat

BTJ:n valintalistoilla on nyt ollut tarjolla Harlekiini-romaaneja, joita ei kirjastoihin perinteisesti ole hankittu.

Kokoelmatyöryhmän näkemys on, että Harlekiinien hankintaan ei edelleenkään ole mitään erityistä perustetta. Jokainen kirjasto toki päättää itse hankinnoistaan.

1. Seuraavan kokouksen ajankohta

Ma 13.10. klo 13 Turun pääkirjaston pieni neuvotteluhuone.